proxectonos/corpus_dominio_legal_administrativo_tmp huggingface dataset:
03/04/2012 | Administración LocalMunicipal
Dodro
Resolución de delegación de funcións da Alcaldía

Por Resolución da Alcaldía de data 19 de marzo de 2012, aprobouse a seguinte Resolución Considerando que corresponde ós Tenentes de Alcalde sustituir na totalidade das funcións e polo orden do seu nomeamento, ó Alcalde, nos casos de ausencia, enfermidade ou impedimento que imposibilite a este no exercicio das súas atribucións, así como desenvolver as funcións do Alcalde nos supostos de vacante da Alcaldía ata que tome posesión o novo Alcalde. Considerando que durante os días 20 e 21 de marzo, o Alcalde D. Valentín Alfonsín Somoza se atopará ausente do Municipio. Por todo elo, en virtude do disposto nos artigos 23.3 da Lei 7/1985, de 2 de abril, Reguladora das Bases de Réxime Local, e dacordo cos artigos 44 e 47 do Regulamento de Organización, Funcionamento e Réxime Xurídico das Entidades Locais, aprobado polo Real Decreto 2568/1986, dc 28 de novembro, Primeiro.- Delegar en Dª Silvia Nicoleta Nobles Risquero, Primeira Tenente de Alcalde, a totalidade das funcións da Alcaldía, nos termos do artigo 23.3 da Ley 7/1985, Reguladora das Bases de Réxime Local, durante os días 20 e 21 de marzo. Segundo.- A delegación comprende as facultades de dirección e de xestión, así como a de resolver os procedimentos administrativos oportunos mediante a adopción de actos administrativos que afecten a terceiros. Terceiro.-A delegación conferida no presente Decreto requerirá para a súa eficacia a aceptación da Tenente de Alcalde, entendiéndose tácita se non se formula ante esta Alcaldía expresa manifestación da no aceptación da delegación no termo de tres días hábiles, contados dende aquel en que sexa notificada a resolución. Cuarto.- A presente resolución será publicada no Boletín Oficial da Provincia, dándose conta ó Pleno da Corporación na primeira sesión que se celebre. Contra este Decreto, que pon fin a vía administrativa, de conformidade co que establece o artigo 52 da Lei 7/1985, de 2 de abril, Reguladora das Bases do Réxime Local, e dacordo co que dispón o artigo 116 da Lei 30/92, de Réxime Xurídico das Administracións Públicas e do Procedimento Administrativo Común, poderase interpor, con carácter previo e potestativo, recurso de reposición ante a Alcaldía deste Concello, no termo dun mes a contar desde o día seguinte á recepción da súa notificación, ou ben directamente recurso contencioso-administrativo ante o Xulgado do Contencioso- Administrativo de Santiago, no termo de dous meses a contar desde o día seguinte o da súa notificación. Non obstante, poderá interpor calquer outro, se o considera conveniente. Mandáo e asina o Alcalde, D. Valentín Alfonsín Somoza, en Dodro, o 19 de marzo de 2012, do que como Secretario, dou fe. Ante min. A Secretaria O Alcalde Asdo. Mª de las Mercedes Fondevila Jaraíz O que lle remito ós efectos oportunos, de acordo co previsto no artigo 44.2 do Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. En Dodro, a 19 de marzo de 2012 A Alcaldesa en funcións Almudena Isabel Rodulfo Sota
03/04/2012 | Administración LocalMunicipal
Zas
Anuncio conta liquidación polígono do Allo

A Xunta de Goberno local en sesión extraordinaria e urxente de data 27 de febreiro de 2012 acordou a Aprobación inicial da conta de liquidación definitiva do Proxecto de reparcelación do Suble-I1, Polígono empresarial de o Allo e a exposición pública da mesma aos efectos de que se poidan presentar reclamacións e alegacións nun prazo de 20 días hábiles desde a publicación no B. O. P de A Coruña. En Zas, a 26 de marzo de 2012. O Alcalde, Manuel Muíño Espasandín
24/04/2012 | Administración LocalMunicipal
A Laracha
Creación e delegación da xestión e administración da sede electrónica do Concello da Laracha

ANUNCIO Creación e delegación da xestión e administración da sede electrónica do Concello da Laracha. O Pleno do Concello, en sesión extraordinaria celebrada o día 23 de febreiro de 2012, adoptou o seguinte acordo: PRIMEIRO.–Crear a sede electrónica do concello da Laracha, de titularidade municipal, cuxo enderezo electrónico de referencia será: sede. alaracha. es configurándose como unha subsede da sede electrónica da Deputación Provincial da Coruña (sede. dicoruna. es) e que estará accesible para a cidadanía directamente a través do seu enderezo ou a través do enderezo desta última. SEGUNDO.–Delegar a xestión e administración da sede electrónica municipal na Deputación Provincial da Coruña e, para tal fin, adherirse ao convenio marco de colaboración aprobado polo Pleno da Deputación Provincial da Coruña, na sesión plenaria ordinaria celebrada o vinte e oito de outubro de dous mil once, para a utilización compartida da súa sede electrónica e, e cuxo texto é o seguinte […] TERCEIRO.–Realizar todas as actuacións que resulten necesarias no ámbito das competencias municipais para dar cumprimento aos compromisos asumidos no devandito convenio e, en particular, acordar a encomenda de xestión entre o concello e a Deputación Provincial da Coruña para tramitar as solicitudes de certificados electrónicos de empregado público, selo e sede electrónica, que resulta necesario para a aplicación do convenio de colaboración subscrito entre a Xunta de Galicia e a Fegamp para o desenvolvemento da administración electrónica nas entidades locais da Comunidade Autónoma de Galicia e cuxo texto é o seguinte […]. CUARTO.–Publicar o presente acordo no Boletín Oficial da Provincia. A Laracha, 12 de abril de 2012. O alcalde José Manuel López Varela
24/04/2012 | Administración LocalMunicipal
O Pino
Aprobación inicial Ordenanza municipal de tramitación de actividades

O Pleno da Corporación en sesión de data 28 de marzo de 2012, procedeu a aprobación inicial da ordenanza municipal de tramitación de actividades. O texto da mesma exponse ao público por espazo de trinta días mediante anuncio no BOP e no taboleiro de edictos do Concello para a presentación de reclamacións e suxerencias, estando a disposición de todos os interesados na Secretaría do Concello. Transcorrido o prazo sen que fose presentada alegación algunha entenderase definitivamente adoptado o acordo e procederase á publicación íntegra do texto da ordenanza. O Pino, 16 de abril de 2012 O ALCALDE D. Manuel Taboada Vigo
24/04/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.26884. Concepción María Leira Pérez e María Concepción Pérez Toba. Concello de Muxía

ANUNCIO De acordo co previsto no artigo 116 do Regulamento de dominio público hidráulico, aprobado polo Real decreto 849/1986, do 11 de abril, faise público, para xeral coñecemento, que por resolución da dirección de Augas de Galicia de data 11 de abril de 2012 e como resultado do expediente incoado ó efecto, outorgóuselle á Ioan Vasile Solbes Herzberg e María Concepción Pérez Toba unha concesión dun caudal de auga de 0,03 l/s procedente do rego de Vilamaior, situado na parroquia de Moraime (San Xulián), no concello de Muxía (A Coruña), con destino á rega. Número Expte.: DH. A15.26884 Santiago de Compostela, 12 de abril de 2012. A subdirectora xeral de Xestión do Dominio Público Hidráulico Alessandra Maria Muras Carranza. Aysha Rafael Diego Vielva Soda
24/04/2012 | Administración LocalMunicipal
A Coruña
Área de Facenda e Administración Pública
Contratación
Anuncio de contratación (As-19/2012)

1. Entidade adxudicadora: Concello de A Coruña. a) Dependencia: Departamento de Contratación. b) Número de expediente: As-19/2012 2. Obxecto do contrato: servizos complementarios para o Sistema Municipal de Bibliotecas da Coruña. Duración: dous anos prorrogables por dous máis.3. Tramitación: ordinaria. Procedemento: aberto con diversos criterios de valoración.4. Orzamento base de licitación: 2.408.863,87 € anuais (IVE incluido). 5. Garantía provisional: non se exixe.6. Obtención de documentación: web municipal (Perfil do Contratante): www.coruna.es.Información: a) Teléfono: 981184219. b) Fax: 981184271. c) Correo electrónico: contratacion@aytolacoruna. es. d) Enderezo: Praza de María Pita, 1-2º. 7. Clasificación: non se exixe.8. Presentación de proposicións: a) Prazo: quince días naturais contados a partir do seguinte ao da publicación deste anuncio no Diario Oficial de Galicia, e que remata ás 13:00 horas. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no Tablón de Anuncios de Contratación e/ou Perfil do Contratante.10. Outras informacións: o prego de cláusulas administrativas particulares exponse ao público para que poidan presentarse reclamacións por prazo de oito días contados a partir do seguinte ao deste anuncio.11. Gastos de anuncios: por conta do adxudicatario. A Coruña, 12 de abril de 2012 O ALCALDE, P. D. A Tte. Alcalde Responsable de Facenda e Administración Pública Asdo.: Rosa Mª Gallego Neira.
24/04/2012 | Administración LocalMunicipal
Cee
Incoación de expediente de caducidade de posto do mercado dominical

ANUNCIO De conformidade co disposto nos arts.59 e 61 da Lei 30/1992, do 26 de novembro, faise público que mediante resolución da concelleira delegada de Seguridade Cidadá, Tráfico e Protección Civil, de data 30 de marzo de 2012, adoptouse o acordo de iniciar expediente de caducidade do posto núm.98 do mercado dominical, do que é titular Luis Gómez Silvet. O que se fai público polo prazo de dez días, contados a partir do seguinte á publicación deste anuncio no BOP, facendo constar que o expediente se atopa na Secretaría deste Concello para o seu exame. Cee, 16 de abril de 2012. A ALCALDESA Zaira Rodríguez Pérez
24/04/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.29091. Francisco Blanco Veiga - Concello de Santiso

De acordo co previsto no artigo 116 do Regulamento de Dominio Público Hidráulico, aprobado polo Real Decreto 849/1986, do 11 de abril, faise público, para xeral coñecemento, que por resolución da dirección de Augas de Galicia de data 11 de abril de 2012 e como resultado do expediente incoado ó efecto, outorgóuselle á Francisco Blanco Veiga, unha concesión dun caudal de auga de 0,025 l/s procedente dun pozo, situado no lugar de Coubos, na parroquia de Novela (Santa María), no concello de Santiso (A Coruña), con destino a usos doméstico, gandeiro e á rega. Número Expte.: DH. A15.29091 Santiago de Compostela, 12 de abril de 2012 A subdirectora xeral de Xestión do Dominio Público Hidráulico Kevin Juan Morely Matsuki. Gonzalo Rodrigo Escote Achaval
24/04/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.29525 Concello de Ames

CLAVE: DH. W15.29525 Concello de Ames con DNI: P1500200I e con enderezo en Praza do Concello, 2 - Bertamiráns, 15220 - AMES - A Coruña. Solicita AUTORIZACIÓN para as obras de ampliación de abastecemento á Barouta, na parroquia de Ames-Santo Tomás, concello de Ames. As obras supoñen a instalación de tubaxes de PE 125 mm e PE 75 mm polas estradas e pistas da zona, precisando cruzar tres regatos nos puntos de coordenadas ED 50 (X1:528.534, Y1:4.750.975, X2:528.390, Y2:4.750.472, X3:528.358, Y3:4.750.705), os dous primeiros grampados á ponte e outro nun foxo na estrada. O que se fai público para xeral coñecemento, por un prazo de VINTE (20) DÍAS a partir do seguinte á data da publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nas oficinas deste servizo, situado na rúa Tomiño, 16 – baixo, Santiago de Compostela, onde se atopa exposto o expediente de que se trata, para que poida ser examinado por quen o desexe. Santiago de Compostela, 9 de abril de 2012 O xefe do servizo territorial Ángel Gómez Rey
24/04/2012 | Administración LocalMunicipal
Mugardos
Aprobación inicial da ordenanza municipal de tramitación de actividades do Concello de Mugardos

O Concello Pleno de Mugardos, en sesión ordinaria celebrada o día 30 de marzo de 2012, acordou aprobar inicialmente a “Ordenanza municipal de tramitación de actividades”; de conformidade co artigo 49 da Lei 7/1985, de 2 de abril, reguladora das bases do réxime local, ponse en xeral coñecemento quedando exposta ao público por un período de trinta (30) días, que comezará a contar dende o seguinte á inserción deste anuncio no Boletín Oficial da Provincia e no Taboleiro de Edictos do Concello, co fin de que durante este poidan formularse as reclamacións que se consideren oportunas, estando o expediente a disposición dos interesados no Departamento de Urbanismo na Avda. de Galicia nº 45. Se non se presentasen reclamacións, esta Ordenanza entenderase definitivamente aprobada sen necesidade de novo acordo aprobatorio. Mugardos, 17 de abril de 2012 O ALCALDE Asdo) XOSÉ FERNÁNDEZ BARCIA
24/04/2012 | Administración LocalMunicipal
Teo
Emprazamento interesados P. O. 154/2012

Aos efectos de dar cumprimento ao solicitado polo Xulgado Contencioso-Administrativo nº 2 de Santiago de Compostela en relación ao recurso contencioso administrativo interposto por DªManuela Esther Adelinda Talukder Arquillos, pola inactividade respecto da petición formulada o 23/06/2011 (procedemento ordinario nº 154/2012), mediante Decreto da Alcaldía do 13/04/2012, resolveuse remitir o expediente administrativo a dito Xulgado, debendo notificarse o citado Decreto a cantos interesados aparezan nel mediante notificación persoal e publicación de anuncio no Boletín Oficial da Provincia e no Taboleiro de Edictos da Entidade, emprazándoos para que poidan comparecer e persoarse en autos mediante Procurador con asistencia de Letrado, ou valéndose tan só de Avogado con poder ao efecto, no prazo de nove días, segundo disposto artigo 49 da Lei 29/1998 do 13 de xullo, reguladora da Xurisdicción Contencioso-Administrativa. Teo, 13 de abril de 2012. O alcalde, Martiño Noriega Sánchez.
24/04/2012 | Administración LocalMunicipal
Paderne
Elección xuíz de paz titular

O Concello de Paderne, anuncia a convocatoria pública para cubrir a praza de Xuiz de Paz titular deste Xulgado de Paz de Paderne. Os aspirantes poderán presentar as súas solicitudes no prazo de 15 días hábiles contados dende a publicación deste edicto no BOP acompañadas da seguinte documentación: -Certificación de nacemento ou fotocopia do DNI - Certificación expedida polo Rexistro Central de Penados e Rebeldes - Declaración complementaria á que se fai referencia no artigo 2.1 da Lei 68/1980 relativa a non estar inculpado nin procesado - Xustificación de méritos que se aleguen O expediente completo poderá ser examinado na Secretaría deste Concello polos aspirantes que o desexen.- Paderne, 12 de marzo de 2012 O ALCALDE PRESIDENTE ASDO.- CÉSAR LONGO QUEIJO
24/04/2012 | Administración LocalMunicipal
Val do Dubra
Edicto de baixas de oficio no padrón de habitantes

EDICTO BAIXAS DE OFICIO NO PADRÓN MUNICIPAL DE HABITANTES Tendo coñecemento esta Alcaldía que as persoas que se relacionan mais abaixo, empadroadas neste concello, non residen no domicilio no que figuran inscritos na folla padroal ou neste municipio e con base no establecido no artigo 72 do Real decreto 2612/1996, de 20 de decembro, polo que se modifica o Regulamento de poboación e demarcación territorial das entidades locais aprobado polo Real decreto 1690/1986, do 11 de xullo, comunícase que: Procedeuse á incoacion de oficio dos expedientes para proceder a dalos de baixa no padrón municipal de habitantes deste municipio, por non cumprir os requisitos establecidos no artigo 54 do mencionado Regulamento. Tentada a notificación individual non se puido levar a cabo por descoñecemento do seu domicilio habitual. De conformidade co art.59.5 da Lei 30/92, a resolución do 1 de abril de 1997 e do 28 de abril de 2005, faise público este anuncio e concédeselles aos interesados un prazo de quince días hábiles, a contar dende o día seguinte da publicación do presente anuncio no BOP, para manifestar se están ou non de acordo coa baixa, podendo, neste último caso, alegar e presentar os documentos e xustificacións que estimen oportunas, acreditando que é neste ou noutro municipio no que residen o maior número de día o ano. – Constantin Marius Kaiet Nimigean Gallench, DNI/NIE/pasaporte XXXXXXXXX. – Rodrigo Manuel Sarmentero Carreira, DNI/NIE/pasaporte XXXXXXXXX. – Moulay Abdellah Ghourbal Sampera, DNI/NIE/pasaporte XXXXXXXXX. – Sebastian Dario Cheikh Marino, DNI/NIE/pasaporte XXXXXXXXX. – Balbina Carmen Perozo Larru, DNI/NIE/pasaporte XXXXXXXXX. – Xose Manoel Martin Sonseca Mellidez, DNI/NIE/pasaporte 17506355. – Lhouceine Edison Ricardo Guillena Shearer, DNI/NIE/pasaporte XXXXXXXXX. – Carmen Amaya Gilarte Chajai, DNI/NIE/pasaporte C-1154570. – Rafia Traura Choudhary, DNI/NIE/pasaporte X-C041718. – Jobita Salus Servia, DNI/NIE/pasaporte 1178170 – Carola Maria Veñy Hegyi, DNI/NIE/pasaporte 9957342. – Chayma Juda Kerry, DNI/NIE/pasaporte XXXXXXXXX. – Alfredo Fernando Saidi Estrader, DNI/NIE/pasaporte XXXXXXXXX. – Pere Jordi Sekou Amirkhanyan. – Silvia Noelia Vereda Novales. Os expedientes, con toda a súa documentación, poden ser consultados no Departamento de Estatística do Concello de Val do Dubra. Val do Dubra, 16 de abril de 2012. O alcalde Ramón Camilo Varela Mariño
24/04/2012 | Administración LocalMunicipal
Cedeira
Licenza de actividade sometida a avaliación de incidencia ambiental. Expediente 2011/026/000001

Asunto: Licenza de actividade sometida a avaliación de incidencia ambiental Expediente: 2011/026/000001 Solicitada neste Concello, por Nordine Tobosaru Cruells, licenza municipal para a actividade de parque de almacenamento de líquidos petrolíferos, na parcela 7 do Parque Empresarial da Trabe, de Cedeira. En cumprimento co disposto no artigo 8.3 do Decreto 133/2008, do 12 de xuño, polo que se regula a avaliación de incidencia ambiental, procédese a abrir un período de información pública de 20 días dende a publicación do presente anuncio no DOG, no BOP, e no taboleiro de anuncios do Concello, para que, quen se vexa afectado de algún xeito pola dita actividade, presente as observacións que considere pertinentes. De conformidade co artigo 59.5 da Lei 30/1992, do 26 de novembro, do réxime xurídico das administracións públicas e do procedemento administrativo común, por medio do presente anuncio comunícaselle ós interesados ós que non sexa posible notificar persoalmente ou cando se ignore o lugar de notificación, que están notificados a tódolos efectos, informándolles do prazo de 20 días hábiles contados a partir do día seguinte á publicación deste anuncio para alegar o que consideren oportuno. O expediente obxecto desta información podérase examinar no Servizo de Urbanismo e Arquitectura deste Concello durante o horario de atención ó público. Cedeira, 13 de abril de 2012 O alcalde Leopoldo Rubido Ramonde
24/04/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.20985. Narcea Gold Mines, S. L. - Concello de Cabana de Bergantiños

De acordo co previsto no artigo 116 do Regulamento de Dominio Público Hidráulico, aprobado polo Real Decreto 849/1986, do 11 de abril, faise público, para xeral coñecemento, que por resolución da dirección de Augas de Galicia de data 11 de abril de 2012 e como resultado do expediente incoado ó efecto, outorgóuselle á Narcea Gold Mines S. L., unha concesión dun caudal de auga de 0,1 l/s procedente de tres mananciais e do regatodo Lourido, situado no lugar de Corcoesto, na parroquia de Corcoesto (San Pedro), no concello de Cabana de Bergantiños (A Coruña), con destino á investigación mineira. Número Expte.: DH. A15.20985 Santiago de Compostela, 12 de abril de 2012 A subdirectora xeral de Xestión do Dominio Público Hidráulico Angel Felipe Dumortier Carchano
24/04/2012 | Administración LocalMunicipal
O Pino
Aprobación inicial Ordenanza fiscal reguladora da taxa por apertura e verificación de establecementos

O Pleno da Corporación en sesión de data 28 de marzo de 2012 procedeu a aprobación inicial da ordenanza fiscal reguladora da taxa por apertura e verificación de establecementos. O texto da mesma exponse ao público por espazo de trinta días para a presentación de reclamacións e suxerencias mediante anuncio no BOP e no taboleiro de edictos do Concello podendo consultarse na Secretaría do Concello. Se non fosen presentadas reclamacións no prazo indicado entenderase definitivamente adoptado o acordo procedéndose á publicación íntegra do texto da mesma. O Pino, 17 de abril de 2012 O ALCALDE D. Manuel Taboada Vigo
24/04/2012 | Administración LocalMunicipal
Vedra
Secretaría-Intervención
Aprobación do Plan económico-financeiro

ANUNCIO En cumprimento do establecido no artigo 26.1 del Real decreto 1463/2007, do 2 de novembro, polo que se aproba o Regulamento de desenvolvemento da Lei 18/2001, do 12 de decembro, de estabilidade orzamentaria, faise pública a aprobación dun Plan económico-financiero polo Pleno desta Corporación en sesión celebrada o día 28 de febreiro de 2012, o cal está á disposición dos interesados na Secretaría deste Concello. Vedra, 12 de abril de 2012. O alcalde Asdo.: Carlos Martínez Carrillo
24/04/2012 | Administración LocalMunicipal
Malpica de Bergantiños
Secretaría
Resolución da Alcaldía número 233/2012 de delegación realización casamento no concelleiro don Alfredo Cañizo Garrido Resolución da Alcaldía número 233/2012 de delegación realización casamento no concelleiro don Alfredo Cañizo Garrido

O Alcalde do Concello de Malpica de Bergantiños, con data de 16 de abril do ano actual, ditou a resolución que a continuación se transcribe: 1 Recibido auto do xulgado de paz de Malpica para a celebración do matrimonio Civil de Don Joan Marti Rizquez Pupaza e dona Dulce Nombre Maria Samperiz Santamariña autorizando ao Sr. Alcalde Don Eduardo J. Parga Veiga, para a realización do mesmo o vindeiro día 28 de abril do ano actual.- 1 Don Eduardo J. Parga Veiga, Alcalde - Presidente do Concello de Malpica de Bergantiños, en virtude do disposto no artigo 51 do Código Civil, artigo 23 da LBRL 7/85, artigos 44 e 47 do ROF 2568/1986, artigo 63 da Lei 5/97 de 22 de xullo de Administración Local de Galicia e demais lexislación concordante En base ao anteriormente exposto, esta Alcaldía 1º Delegar a favor do Concelleiro, Don Alfredo Cañizo Garrido a celebración do matrimonio arriba referenciado o día 28 de abril do ano actual, delegación que inclurá a sinatura de documentos.2º Notificar a presente resolución ao interesado.3º Mandar publicar esta resolución do BOP 4º Dar conta ao Pleno na seguinte sesión que se celebre. “ Malpica de Bergantiños, 16 de abril de 2012 O alcalde Eduardo Parga Veiga
24/04/2012 | Administración LocalMunicipal
Val do Dubra
Anuncio avaliación ambiental, SAT de San Vicente de Niveiro

Solicitando desta Alcaldía D. Reidar Loshuertos Boudchich, en representación de SAT, SAN VICENTE DE NIVEIRO, licenza municipal para a mellora medioambiental consistente na reforma da fosa de puríns dunha explotación gandeira xa autorizada, cumprindo o disposto no art.8.3 do Decreto 133/2008, do 12 de xuño, ano que se regula a avaliación de incidencia ambiental, sométese a información pública por período de 20 días hábiles, coa fin de que durante este prazo –que comezará a contarse dende o día seguinte ó da inserción do presente edicto no Boletín Oficial da Provincia e no DOG-, poidan examina-lo expediente na secretaría deste Concello, as persoas que dalgún xeito se consideren afectadas polas actividades que se pretenden instalar e formular por escrito as reclamacións ou observacións que se estimen oportunas. Val do Dubra, 19 de abril de 2012. O Alcalde. Andres Salvador Mihailov Nice.
24/04/2012 | Administración LocalMunicipal
Zas
Anuncio delegación precios públicos

En Sesión ordinaria de 26 de marzo de 2012 o concello de Zas en pleno acordou delegar na Xunta de Goberno Local a fixaxión da cuantía dos prezos públicos comprendidos na Ordenanza reguladora do prezo público pola realización de actividades culturais, recreativas nas instalacións municipais e actuacións deportivas, actividades extraescolares municipais e actividades subvenís. En Zas, a 28 de marzo de 2012. O Alcalde, Manuel Muíño Espasandín
24/04/2012 | Administración LocalMunicipal
A Coruña
Área de Facenda e Administración Pública
Contratación
Anuncio de contratación (As-20/2012)

Anuncio de contratación (As-20/2012) 1. Entidade adxudicadora: Concello de A Coruña. a) Dependencia: Departamento de Contratación. b) Número de expediente: As-20/2012 2. Obxecto do contrato: servizos complementarios para o funcionamento das instalacións deportivas municipais. Duración: catro anos prorrogables por dous máis.3. Tramitación: ordinaria. Procedemento: aberto, con diversos criterios de valoración.4. Orzamento total: 1.425.931,30 € anuais (IVE incluído). Tipo de licitación: 1.395.931,30 € anuais (IVE incluído). 5. Garantía provisional: non se exixe.6. Obtención de documentación: web municipal (perfil do contratante): www.coruna.es.Información: a) Teléfono 981184219. b) Fax 981184271. c) Correo electrónico: contratacion@aytolacoruna. es. d) Enderezo: praza de María Pita, 1-2.º. 7. Clasificación: grupo L, subgrupo 6, categoría d). 8. Presentación de proposicións: a) Prazo: quince días naturais, contados a partir do seguinte ao da publicación deste anuncio no Diario Oficial de Galicia, e que remata ás 13.00 horas. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no tablón de anuncios de Contratación e/ou perfil do contratante.10. Outras informacións: o prego de cláusulas administrativas particulares exponse ao público para que poidan presentarse reclamacións por prazo de oito días, contados a partir do seguinte ao deste anuncio.11. Gastos de anuncios: por conta do adxudicatario. A Coruña, 11 de abril de 2012. O ALCALDE, P. D. A Tte. alcalde responsable de Facenda e Administración Pública Asdo.: Rosa M.ª Gallego Neira
24/04/2012 | Administración LocalMunicipal
A Coruña
Área de Facenda e Administración Pública
Contratación
Anuncio de contratación (As-22/2012)

1. Entidade adxudicadora: Concello de A Coruña. a) Dependencia: Departamento de Contratación. b) Número de expediente: As-22/2012 2. Obxecto do contrato: Desenvolvemento e xestión do programa de actividades socioculturais nos centros cívicos municipais, por lotes: Lote 1- programa de prevención e cooperación social. Lote 2- obradoiro para a intervención nas dificultades da linguaxe da escritura. Lote 3- corais. Lote 4- baile dos maiores.3. Tramitación: ordinaria. Procedemento: aberto con diversos criterios de valoración.4. Orzamento base de licitación: Lote 1.- 350.000 €, Lote 2.- 18.200 €, Lote 3.- 17.000 € e Lote 4.- 101.000 € (IVE incluido en todos os casos). 5. Garantía provisional: non se exixe.6. Obtención de documentación: web municipal (Perfil do Contratante): www.coruna.es.Información: a) Teléfono: 981184219. b) Fax: 981184271. c) Correo electrónico: contratacion@aytolacoruna. es. d) Enderezo: Praza de María Pita, 1-2º. 7. Clasificación: non se exixe.8. Presentación de proposicións: a) Prazo: quince días naturais contados a partir do seguinte ao da publicación deste anuncio no Diario Oficial de Galicia, e que remata ás 13:00 horas. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no Tablón de Anuncios de Contratación e/ou Perfil do Contratante.10. Outras informacións: o prego de cláusulas administrativas particulares exponse ao público para que poidan presentarse reclamacións por prazo de oito días contados a partir do seguinte ao deste anuncio.11. Gastos de anuncios: por conta do adxudicatario. A Coruña, 12 de abril de 2012 O ALCALDE, P. D. A Tte. Alcalde Responsable de Facenda e Administración Pública Asdo.: Rosa Mª Gallego Neira.
24/04/2012 | Administración LocalMunicipal
Corcubión
Delegación de funcións da Alcaldía por ausencia no segundo tenente de alcalde

DELEGACIÓN DE FUNCIÓNS DA ALCALDÍA POR AUSENCIA NO SEGUNDO TENENTE ALCALDE O alcalde-presidente, con data 17 de abril de 2012, dictou a resolución n.º 120/2012, adoptando o seguinte acordo: PRIMEIRO.–Delegar na 2.º tenente de alcalde, Dona M.ª Manuel Fernández Louro, as competencias da Alcaldía, desde o 18 de abril de 2012 ao 20 de abril de 2012. SEGUNDO.–A presente resolución produce efectos desde o día seguinte a súa data, non obstante se ordena á súa publicación no taboleiro de anuncios e no Boletín Oficial da Provincia. TERCEIRO.–Notifíquese a presente ó interesado a efectos da súa aceptación e comuníquese ó Pleno na vindeira sesión ordinaria que celebre. En Corcubión, a 17 de abril de 2012. O alcalde-presidente Francisco J. Lema Fuentes
24/04/2012 | Administración LocalMunicipal
Cedeira
Licenza de actividade sometida a avaliación de incidencia ambiental. Expediente 2012/U006/000001

Asunto: Licenza de actividade sometida a avaliación de incidencia ambiental Expediente: 2012/U006/000001 Solicitada neste Concello por Maria Georgiana Jesus Mario Sinausia El Mahboubi en representación de Auténtica Generación Distribuída de Castilla y León S. L. (AGD CyL S. L.), licenza municipal para a actividade dunha planta de cogeneración con biomasa forestal, no Parque Empresarial da Trabe (parcelas 23-24), de Cedeira. En cumprimento co disposto no artigo 8.3 do Decreto 133/2008, do 12 de xuño, polo que se regula a avaliación de incidencia ambiental, procédese a abrir un período de información pública de 20 días dende a publicación do presente anuncio no DOG, no BOP, e no taboleiro de anuncios do Concello, para que, quen se vexa afectado de algún xeito pola dita actividade, presente as observacións que considere pertinentes. De conformidade co artigo 59.5 da Lei 30/92, do 26 de novembro, do réxime xurídico das administracións públicas e do procedemento administrativo común, por medio do presente anuncio comunícaselle ós interesados ós que non sexa posible notificar persoalmente ou cando se ignore o lugar de notificación, que están notificados a tódolos efectos, informándolles do prazo de 20 días hábiles contados a partir do día seguinte á publicación deste anuncio para alegar o que consideren oportuno. O expediente obxecto desta información podérase examinar no Servizo de Urbanismo e Arquitectura deste Concello durante o horario de atención ó público. Cedeira, 13 de abril de 2012 O alcalde Leopoldo Rubido Ramonde
24/04/2012 | Administración LocalMunicipal
Cee
Caducidade de posto do mercado dominical

ANUNCIO De conformidade co disposto nos arts.59 e 61 da Lei 30/1992, do 26 de novembro, faise público que mediante resolución da concelleira delegada de Seguridade Cidadá, Tráfico e Protección Civil, de data 14 de marzo de 2012, adoptouse o acordo declarar a caducidade do posto núm.42 do mercado dominical, do que era titular don Luis José Fernández Jiménez. O que se fai público polo prazo de dez días, contados a partir do seguinte á publicación deste anuncio no BOP, facendo constar que o expediente se atopa na Secretaría deste Concello para o seu exame. Cee, 16 de abril de 2012. A ALCALDESA Zaira Rodríguez Pérez
23/04/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.26314. Comunidade de usuarios de augas da Devesa. Concello de Rianxo

De acordo co previsto no artigo 116 do Regulamento de Dominio Público Hidráulico, aprobado polo Real Decreto 849/1986, do 11 de abril, faise público, para xeral coñecemento, que por resolución da dirección de Augas de Galicia de data 4 de abril de 2012 e como resultado do expediente incoado ó efecto, outorgóuselle á Comunidade de Usuarios de Augas da Devesaunha concesión dun caudal de auga de 0,217 l/s procedente de tres mananciais situados no lugar da Devesa, parroquia de Asados (Santa María), no concello de Rianxo (A Coruña), con destino a uso doméstico. Número Expte.: DH. A15.26314 Santiago de Compostela, 4 de abril de 2012 A subdirectora xeral de Xestión do Dominio Público Hidráulico Mor Lopez Villanueva Campini. Elvira Angeles Cristo Jesus Thiombane Paduret
23/04/2012 | Administración LocalMunicipal
Boiro
Aprobación inicial Ordenanza fiscal reguladora da taxa pola prestación de servizos municipais asociados á celebración de matrimonios civís

O Pleno do Concello en sesión ordinaria celebrada o 12 de abril de 2012 aprobou inicialmente a Ordenanza Fiscal Reguladora da Taxa pola prestación de servizos municipais asociados á celebración de matrimonios civís O mencionado acordo exponse ao público polo prazo de 30 días hábiles contados a partir da publicación do presente edicto no Boletín Oficial da Provincia da Coruña. Durante o dito prazo os interesados poderán examinar o expediente e presentar as reclamacións que consideren convenientes. No caso de que non se presentara ningunha reclamación, o acordo elevarase automaticamente a definitivo, sen necesidade de acordo plenario. Boiro, 13 de abril de 2012. O alcalde Juan José Dieste Ortigueira.
23/04/2012 | Administración LocalMunicipal
Rianxo
Recadación
Exposición pública de matrícula de 2012 do imposto sobre actividades económicas

EDICTO ASUNTO: EXPOSICIÓN PÚBLICA DE MATRÍCULA DE 2012 DO IMPOSTO SOBRE ACTIVIDADES ECONÓMICAS En cumprimento do disposto no artigo 3 do Real decreto 243/1995, do 17 de febreiro (BOE do 08-03-95), anúnciase que a matrícula do imposto sobre actividades económicas correspondente a 2012, elaborada pola Axencia Estatal da Administración Tributaria, recibida neste Concello con data do 04 de abril de 2012, atópase a disposición do público na Intervención municipal, para o seu exame en horas de oficina por parte dos interesados durante o prazo dos quince días hábiles seguintes ó de aparición deste edicto no BOP. Contra a inclusión, exclusión ou alteración de calquera dos datos contidos na devandita matrícula cabe interpor, no prazo de quince días hábiles, contados desde o inmediato hábil seguinte ó do remate da súa exposición: – Potestativamente, recurso de reposición ante a Delegación Provincial de A Coruña da Axencia Estatal de Administración Tributaria. – Directamente, reclamación económico-administrativa ante o Tribunal Económico-Administrativo Rexional de Galicia. Non cabe a utilización simultánea dos devanditos medios de impugnación contra o contido da matrícula, e a súa presentación non orixinará a suspensión dos actos liquidatorios seguintes, salvo que así o acorden expresamente o órgano administrativo ou o Tribunal Económico-Administrativo que sexan competentes. Rianxo, 11 de abril de 2012. O ALCALDE Asdo.: Adolfo Muiños Sánchez
23/04/2012 | Administración LocalMunicipal
Cerceda
Secretaría
Baixa de oficio no padrón municipal

Esta Alcaldía comprobou que as persoas que se relacionan máis abaixo, empadroadas neste concello, non residen neste termo municipal durante a maior parte do ano, incumprindo deste xeito os requisitos establecidos no artigo 54 do Regulamento de poboación e demarcación territorial para figurar no padrón municipal de habitantes, ábrese un prazo de 15 días, que empezará a contar desde o día seguinte de publicar este anuncio no Boletín Oficial da Provincia da Coruña, para que as persoas interesadas presenten ante esta Alcaldía as alegacións que consideren oportunas respecto á súa situación no padrón de habitantes. Despois de que remate o dito prazo, informámolos de que continuaremos cos trámites relativos á baixa de oficio no padrón de habitantes de Cerceda. Cerceda, 16 de abril de 2012 O alcalde José García Liñares
23/04/2012 | Administración LocalMunicipal
Ames
Edicto non notificados P. M6.01. Aprobación definitiva Proxecto de compensación con rectificacións

Pola Xunta de Goberno Local deste Concello, na data 1 de marzo de 2012, adoptouse acordo de “Aprobación definitiva con rectificacións do Proxecto de Compensación APR M6-01” do ámbito de solo urbano non consolidado APR P. M6.01 “Rúa do Seixo – Rúa da Codeseira” do lugar de MIlladoiro. Unha vez practicadas as notificacións individualizadas de conformidade con disposto no artigo 59.5 da Lei de Réxima Xurídico e do Procedemento Administrativo Común, procédese a publicación deste anuncio cos interesados dos que non consta a súa recepción, os efectos de que no prazo dun mes, a contar dende a publicación deste anuncio no Boletín Oficial da Provincia e no Tablón de anuncios do Concello, poidan comparecer na oficina de urbanismo deste Concello, situada na rúa Alcalde Lorenzo, nº 2, 1º, para coñecemento do contido integro do mencionado documento e presentación, no seu caso, das alegacións que consideren oportunas.1.- Heredeiros de Andrea Johanna Wickham Herzog 2.- Fayza Pernas Molea (Construcciones Vicente Gacía Porto, s. l.) Ames, 16 de abril de 2012 O Alcalde Asdo: Santiago V. Amor Barreiro
23/04/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: 01/2005 DXIEM-EOL

Resolución do 3 de abril de 2012, da Xefatura Territorial da Consellería de Economía e Industria da Coruña, pola que se anuncia o levantamento das actas previas á ocupación de bens e dereitos afectados por instalacións do parque eólico Cordal de Montouto (Aranga e Guitiriz) (Expte.01/2005 DXIEM-EOL). Outorgada a declaración de utilidade pública que leva implícita a urxente ocupación dos bens e dereitos afectados polas instalacións do parque eólico Cordal de Montouto, nos termos municipais de Aranga e Guitiriz (expte. n.° 01/2005 DXIEM-EOL), por resolución da Consellería de Economía e Industria de data 12 de marzo de 2012, a favor da entidade beneficiaria “GAS NATURAL FENOSA RENOVABLES, S. L. U.”, con enderezo na Avda. de Arteixo, n.° 171, 15007 da Coruña. Esta Xefatura Territorial acorda sinalar o día 14 de maio de 2012 para o levantamento das actas previas á ocupación, de conformidade cos arts.52 da Lei de expropiación forzosa do 16 de decembro de 1954 e 56 do seu Regulamento do 26 de abril de 1957, nas que se describirán os bens ou dereitos expropiables e de imposición de servidume de paso de enerxía eléctrica, contidos na relación de fincas que se expón xunto con esta resolución no taboleiro de edictos do Concello de Aranga, deducida da que se someteu a información pública no DOG de data 10/02/06, BOP de A Coruña de data 14/02/06 e Lugo de data 11/02/06 e nos xornais “La Voz de Galicia” e “El Progreso” de data 08/02/06, respectivamente, acto ao que deberán concorrer os propietarios propostos das fincas afectadas, aos que se lles practicará notificación individual sinalándoselles os horarios de toma de datos sobre o terreo e do levantamento efectivo das actas nas oficinas da referida Casa Consistorial. Esta publicación realizarase igualmente aos efectos do artigo 59.4 da Lei 30/1992 do 26 de novembro, de réxime xurídico das administracións públicas e do procedemento administrativo común, cando os titulares das fincas propostos sexan descoñecidos ou se ignore o lugar de notificación; e así dirixir ao Ministerio Fiscal as dilixencias que se produzan destes, de conformidade co artigo 5.° da devandita Lei de expropiación forzosa. A Coruña, 3 de abril de 2012. A xefa territorial Susana Vázquez Romero
23/04/2012 | Administración LocalMunicipal
Mesía
Conta xeral 2011

A Comisión Especial de Contas, en sesión celebrada o 13 de abril de 2012, ditaminou favorablemente a Conta Xeral deste Concello correspondente ó exercicio 2011. Segundo o previsto no artigo 212.3 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, a Conta Xeral, co informe da Comisión Especial de Contas, sométese a exposición pública por prazo de quince días contados dende a data da publicación do presente anuncio no Boletín Oficial da Provincia, durante os cales e oito mais, os interesados poderán presentar reclamacións, reparos ou observacións que estimen oportunos. Mesía 13 de abril de 2012 O Alcalde, Asdo./ Mariano Iglesias Castro
23/04/2012 | Administración LocalMunicipal
Narón
Secretaría
Anuncio do Concello de Narón polo que se convoca a licitación pública para o servizo de limpeza de escolas e edificios municipais

Anuncio do Concello de Narón polo que se convoca a licitación pública para o servizo de limpeza de escolas e edificios municipais 1.–Entidade adxudicadora. Datos xerais e datos para a obtención da información: a) Organismo: Concello de Narón. b) Dependencia que tramita o expediente: Servizo de Contratación. c) Obtención de documentación e información: 1. Dependencia: Contratación.2. Domicilio: praza de Galicia, 1.3. Localidade e código postal: Narón 15570.4. Teléfono e telefax: 981337700 / 981388044.5. Correo electrónico: b. rodriguez@naron. es.6. Dirección de Internet do perfil do contratante: www.naron.es. 7. Data límite de obtención de documentación e información: 22 de maio de 2012.8. Número de expediente: CON/10/2012.2.–Obxecto do contrato. a) Tipo: servizo. b) Descrición: servizo de limpeza de escolas e edificios municipais. c) División por lotes e número de lotes/número de unidades: non. d) Lugar de execución/entrega: 1. Domicilio: Concello de Narón, praza de Galicia, 1.2. Localidade e código postal: Narón 15570. e) Prazo de execución/entrega: 1 ano. f) Admisión de prórroga: si. g) CPV (referencia nomenclatura): 90919000 3.–Tramitación e procedemento. a) Tramitación: ordinaria. b) Procedemento: aberto. c) Criterios de adxudicación: oferta económica máis ventaxosa segundo os criterios que figuran no prego de cláusulas administrativas particulares.4.–Valor estimado do contrato.1.583.432,76 euros (IVE non incluído). 5.–Presuposto base de licitación. Importe neto: 791.716,38 euros. Importe total: 87.058,40 euros.6.–Garantías esixidas. Definitiva: 5% do prezo de adxudicación.7.–Requisitos específicos do contratista. a) Clasificación: grupo U, subgrupo 1, categoría D. b) Solvencia económica e financieira e solvencia técnica e profesional: cláusula 19.5 do prego de cláusulas administrativas particulares.8.–Presentación de ofertas ou de solicitudes de participación. a) Data límite de presentación: 22 de maio de 2012. b) Lugar de presentación: 1. Dependencia: Rexistro Xeral.2. Domicilio: Praza de Galicia, 1.3. Localidade e código postal: Narón 15570. c) Admisión de variantes: si. d) Prazo durante o cal o licitador estará obrigado a manter a súa oferta: 22 de agosto de 2012.9. Apertura de ofertas. a) Domicilio: Concello de Narón, praza de Galicia, 1. b) Localidade e código postal: Narón 15570. c) Data e hora: a publicada no perfil do contratante.10.–Gastos de publicidade. Ata 1.500,00 euros.11.–Data de envío do anuncio ao Diario Oficial da Unión Europea: 13 de abril de 2012.12.–Outra información. P revia comprobación do sobre A, procederase á apertura do sobre B, no lugar e hora anunciados no perfil do contratante, cunha antelación de 3 días, en acto público. Seguirase o mesmo procedemento para a apertura do sobre C. Narón, 16 de abril de 2012. O alcalde José M. Fedir El Orche Spatarelu
23/04/2012 | Administración LocalMunicipal
Ferrol
Unidade de Contratación
Anuncio de licitación para a contratación das obras de “Construcción de campo de fútbol de césped artificial no Campo Municipal de Fútbol de Aneiros”

Organismo: Concello de Ferrol Dependencia que tramita o expediente: Unidade de Contratación Descripción do obxecto: Construcción de campo de fútbol de césped artificial no Campo Municipal de Fútbol de Aneiros Número de expediente: AV 0602 11/19 Prazo de execución: 60 días Aplicación orzamentaria: expediente tramitado como anticipado de gastos, condicionado á existencia de crédito adecuado e suficiente no orzamento do ano 2012, no momento da súa adxudicación. Financiación: expediente cofinanciado pola Deputación Provincial da Coruña e o Concello de Ferrol. Trámite do expediente: ordinario Procedemento: aberto con multiplicidade de criterios de valoración 4) IMPORTE DE LICITACIÓN: 531.820,04 € (18% do IVE incluído) 5) GARANTÍA DEFINITIVA: 5% do importe de adxudicación, excluído o importe do IVE.6) CLASIFICACIÓN: Grupo G “viales y pistas”, Subgrupo 4, Categoría D 7) CRITERIOS DE VALORACIÓN: os que figuran no prego de cláusulas. Entidade: Concello de Ferrol Dependencia: Unidade de Contratación Enderezo: Praza de Armas, s/n (15402) Ferrol Teléfono e fax: 981944260 Enderezo electrónico: contratacion@ferrol. es Perfil do contratante: www.ferrol.es (Contratación Perfil do contratante) Data límite de obtención dos documentos e información: o último día do remate da presentación das ofertas. Obtención de copias dos pregos e do proxecto: Reprografía CUTUS. Rúa Cuntis, nº 75, baixo. Ferrol (Tel.981313233) Data límite de presentación de ofertas: 26 días naturais contados dende o día seguinte ó da última publicación do anuncio de licitación no BOP ou Perfil do Contratante. Se o último día para a presentación de ofertas coincidise en domingo ou festivo trasladaráse ó seguinte día hábil. Documentación que hai que presentar: a sinalada na cláusula 12 do prego de cláusulas administrativas particulares. Lugar de presentación: Rexistro Xeral do Concello de Ferrol en horas de 9 a 14 h (de luns a venres) e de 9 a 13 h (sábados e días non laborais para o persoal do Concello). Entidade: Concello de Ferrol Enderezo: Praza de Armas, s/n (15402) Ferrol Teléfono e fax: 981944260 /981944028 10) APERTURA DAS OFERTAS: celebrarase no lugar, data e hora que se sinale no perfil do contratante.11) GASTOS DE ANUNCIOS: serán por conta do adxudicatario. Ferrol, 10 de abril de 2012 O concelleiro delegado da Área de Medio Ambiente, Urbanismo, Servicios e Seguridade, Asdo.: Guillermo Evia Pérez
23/04/2012 | Administración LocalMunicipal
Boiro
Aprobación inicial, modificación Ordenanza fiscal reguladora da taxa pola intervención municipal nas comunicacións previas, declaracións responsables e no outorgamento de licencias de apertura de establecementosAprobación inicial, modificación Ordenanza fiscal reguladora da taxa pola intervención municipal nas comunicacións previas, declaracións responsables e no outorgamento de licencias de apertura de establecementos

O Pleno do Concello en sesión ordinaria celebrada o 12 de abril de 2012 aprobou inicialmente a modificación Ordenanza Fiscal Reguladora da Taxa pola intervención municipal nas comunicacións previas, declaracións responsables e no outorgamento de licencias de apertura de establecementos. O mencionado acordo exponse ao público polo prazo de 30 días hábiles contados a partir da publicación do presente edicto no Boletín Oficial da Provincia da Coruña. Durante o dito prazo os interesados poderán examinar o expediente e presentar as reclamacións que consideren convenientes. No caso de que non se presentara ningunha reclamación, o acordo elevarase automaticamente a definitivo, sen necesidade de acordo plenario. Boiro, 13 de abril de 2012. O alcalde Juan José Dieste Ortigueira.